Diari Oficial de la Generalitat Valenciana


Sumari del DOGV 5389, del 16-11-2006 (2006/12869)

Notificació del laude emés per la Junta Arbitral de Transports a l'empresa Transdavifran, SL, expedient número V-78/2006.
-------------------------------------------------------------------------------------------------------------------------

### Dades del document

Número de DOGV
:   5389

Data del DOGV
:   16-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12149


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports a l'empresa Transdavifran, SL, expedient número V-78/2006. [2006/12906]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transdavifran, SL, que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
.Laude  
Tribunal: president: Sr. Ramón Escrig Moreno. Vocals: Sra. Aurora Costa Vicente, secretària vocal suplent: Sra. Marta González Arce. Parts: reclamant: Trans-Safor, SL, representada pel Sr. Jesús Iznardo Almiñana, reclamat: Transdavifran, SL, que no compareix a l'acte de vista.  
València, 13 de juliol de 2006, a les 17.25 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-78/06 i es realitza la vista oral respecte de la reclamació següent: impagament de ports. Incompareixença del demandat.  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
Concedida la paraula a la reclamant deixa basada la seua reclamació en els següents  
Antecedents de fet  
Primer. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, dos transports, un d'Hamburg (Alemanya) a Massalavés (València-Espanya) i un altre amb origen a Pinneberg-Hamburg (Alemanya) i destí Parets del Vallés (Barcelona-Espanya), segons queda especificat en la factura adjunta a la demanda núm. 05I000250 per un import de 3.016,00 euros. Per este import va ser entregat un pagaré amb venciment 04-04-06 que va ser tornat al seu venciment, i va produir unes despeses bancàries de 90,77 euros. Després de diverses gestions de cobrament sense aconseguir-ho, es presenta esta reclamació.   
Acaba sol.licitant que amb el reconeixement previ del seu dret es condemne la reclamada al pagament de l'import reclamat pel transport més les despeses bancàries ocasionades per un total de 3.106,77 euros.  
S'apliquen els següents  
Fonaments jurídics  
I. La competència territorial de la Junta, de la qual no s'al.lega res, ve determinada en els articles 6 i 7.2 del Reglament de la LOTT (Reial Decret 1211/90).   
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: .es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.. No consta en l'expedient que s'haja fet cap manifestació en el sentit preceptuat.   
III. Atesa l'absència del vocal representant d'empreses carregadores, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
IV. Per tractar-se d'un transport internacional la normativa aplicable i complementària a la LOTT i el seu Reglament, al Codi de Comerç i altres normes complementàries i de general aplicació, és el Conveni de 19 de maig de 1956 a què es va adherir Espanya per instrument del 12 de setembre de 1973 (Ministeri d'Afers Estrangers, BOE de 7 de maig de 1974 núm. 109). Contracte de Transport Internacional de Mercaderies per Carretera (CMR), modificat pel Protocol de 5-7-78 a què es va adherir Espanya per Instrument de 23-9-82 (Direcció de l'Estat) publicat en el BOE de 18-12-82 núm. 203, que establix per a qüestions de competència allò que s'ha regulat en l'article 31.1 a).   
V. De les manifestacions realitzades en vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar a bon fi, la qual cosa dóna dret a la reclamant al cobrament de l'import dels transports reclamats.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Trans-Safor, SL, representada pel Sr. Jesús Iznardo Almiñana contra Transdavifran, SL, ja que dels fets relatats, documents probatoris i declaracions efectuades s'establix que van ser realitzats els ports tal com ha sigut ressenyat.  
Per tot això Transdavifran, SL, haurà d'abonar a Trans-Safor, SL, la quantitat de tres mil cent sis euros amb setanta-set cèntims (3.106,77 €).  
Este laude serà executiu si no es complix, en el termini de vint dies comptadors a partir de l'endemà de la recepció d'este.  
Contra esta resolució, únicament es pot interposar acció d'anul.lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes..  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat.  
València, 6 d'octubre de 2006.. El president de la Junta Arbitral de Transports de València: Ramón Escrig Moreno.